Poliisi ratsasi "homojuhlat" Indonesiassa – useita miehiä pidätettiin - Ulkomaat - Uutiset - MTV.fi
Ulkomaat Julkaistu 01.05.2017 07:32
Indonesian seksuaalivähemmistöjen oikeudet ovat ottaneet viime aikoina takapakkia.
Kahdeksan miestä on pidätetty Indonesiassa sen jälkeen, kun poliisi teki ratsian kahteen hotellihuoneeseen Surabayan kaupungissa Itä-Jaavan provinssissa.
Poliisin mukaan osa miehistä oli katsellut homopornoa ja harrastanut myös seksiä. Ratsia tapahtui sunnuntaina puolen yön tietämillä sikäläistä aikaa.
Poliisin mukaan ”homojuhlissa” oli yhteensä 14 miestä. Indonesia on väkiluvulla mitattuna maailman suurin muslimimaa. Homoseksi ei ole maassa kiellettyä, sharia-lakia ylläpitävää Acehin provinssia lukuun ottamatta.
Pidätettyjä miehiä vastaan ollaan nostamassa syytteet Indonesian tiukan pornografiaa koskevan lainsäädännön nojalla. Kahta miehistä uhkaa poliisin mukaan jopa 15 vuoden vankeus, sillä heidän katsottiin järjestäneen tapahtuman. Kuusi miestä vapautettiin.
Indonesian seksuaalivähemmistöjen oikeudet ovat ottaneet viime aikoina takapakkia, kun esimerkiksi hallituksen ministerit ovat antaneet homovastaisia lausuntoja julkisuuteen.
Pariisissa järjestetään tänään useita marsseja – myös vaalitunnelma tiivistyy Perheväkivaltaa kitketään Intiassa erikoisella keinolla – vaimot saavat puiset mailat, joilla ojentaa juopottelevia aviomiehiään